พร้อมเดินหน้ายกเลิกการสอบโอเน็ต ยืนยันการสอบไม่มีผลต่อการสอบเข้าเรียนต่อ ไม่มีผลต่อการเลื่อนวิทยฐานะของครู
นางสาวตรีนุช เทียนทอง  รัฐมนตรีว่าการกระทรวงศึกษาธิการ เปิดเผยว่า  ตามที่สถาบันทดสอบทางการศึกษาแห่งชาติ (องค์การมหาชน) ได้มีการจัดสอบทดสอบทางการศึกษาระดับชาติขั้นพื้นฐาน (โอเน็ต) ชั้นประถมศึกษาปีที่ 6 และมัธยมศึกษาปีที่ 3 ประจำปีการศึกษา 2564 เมื่อวันที่ 12-13 ก.พ.ที่ผ่านมานั้น ได้รับรายงานว่าการจัดสอบดังกล่าวภาพรวมเป็นไปด้วยความเรียบร้อย ซึ่งขอยืนยันว่าการจัดสอบดังกล่าวจะไม่มีผลได้ผลเสียต่อการนำมาจัดอันดับโรงเรียนอย่างแน่นอนและไม่ผลต่อการสอบเข้าเรียนต่อชั้น ม.1 และ ม.4 เช่นเดียวกันตามแนวปฎิบัติการรับนักเรียนในปี 2565 ที่กำหนดไว้ชัดเจน พร้อมยืนยันว่า ผลคะแนนโอเน็ตไม่มีผลต่อการเลื่อนวิทยฐานะของครูเช่นเดียวกัน และไม่สามารถนำมาใช้ได้ แต่ขอให้การทำผลงานของครูมุ่งไปที่การเรียนการสอนของผู้เรียนในห้องเป็นเรียน อย่างไรก็ตาม จะเดินหน้าแนวทางการยกเลิกสอบโอเน็ตและหากยังให้มีการสอบอยู่จะต้องเป็นไปตามความสมัครของนักเรียนเท่านั้น และจะหารือกับ สทศ.เพื่อกำหนดความชัดเจนของการสอบโอเน็ตอีกครั้ง